**Մարզպետի տեղակալ Լևոն Սարգսյանը վարեց հաշմանդամություն ունեցող անձանց հարցերով զբաղվող մարզային հանձնաժողովի հերթական նիստը 14.12.2017**

 Դեկտեմբերի 14-ին Տավուշի մարզպետարանում մարզպետի տեղակալ Լևոն Սարգսյանը վարեց հաշմանդամություն ունեցող անձանց հարցերով զբաղվող մարզային հանձնաժողովի հերթական նիստը, որին ներկա էր ՀՀ աշխատանքի և սոցիալական հարցերի նախարարության հաշմանդամների հիմնահարցերի բաժնի մասնագետ Հայկ Մկրտչյանը, մասնակցում էին հարցին առնչվող պետական և հասարակական կառույցների ներկայացուցիչներ, ծնողներ, շահագրգիռ անձիք: Լևոն Սարգսյանը ողջունեց մասնակիցներին, նշեց, որ սա հանձնաժողովի 2017 թվականի վերջին նիստն է և կայանում է բավականին ընդլայնված կազմով: Ընդգծեց, որ քննարկվելու են շատ կարևոր հարցեր, տարվա ընթացքում հարցին առնչվող օրենսդրական փոփոխություններն են ներկայացվելու, որոնք խիստ կենսական են հաշմանդամություն ունեցող անձանց ու նրանց ընտանիքների, մեր ամբողջ հասարակության համար: